Raġel Libjan wieġeb mhux ħati li qata’ jdejn raġel ieħor waqt ġlieda li seħħet barra d-diskoteka La Grotta f’Għawdex. Samir Werfali, Libjan ta’ 33 sena kien akkużat fil-Qorti ta’ Għawdex li weġġa’ gravi Libjan ieħor waqt argument li nqala’ bejniethom kmieni l-Ħadd filgħodu. L-irġiel, it-tnejn li huma kaħħala, kienu jafu lil xulxin u qabdu jargumentaw bejniethom barrra d-diskoteka. Allegatament Werfali ħareġ sikkina u qata’ jdejn ir-raġel l-ieħor tant li kellu bżonn għaxar punti. Huwa wieġeb ukoll li ma kienx ħati li uża arma kontra raġel ieħor, li heddu, li kiser il-paċi pubblika u li kien fil-pussess ta’ sikkina mingħajr liċenzja. L-ispettur tal-pulizija FrankTabone oġġezzjoni għall-ħelsien mill-arrest. Il-Maġistrat Joanne Vella Cuschier tat il-libertà proviżorja lil Werfali fuq depożitu ta’ €1,500 u garanzija personali ta’ €5,000 fejn imponiet ukoll għadd ta’ kundizzjonijiet.